Dy tubime rivale në qendër të Uashingtonit
Të dy grupet u përpoqën të theksojnë interpretimin e tyre mbi vlerat dhe ardhmërinë e Amerikës
Dy tubime rivale u mbajtën dje në Uashington në përvjetorin e fjalimit “I Have a Dream", “Kam një ëndërr” të Dr. Martin Luter Kingut, i riu. Tubimet ishin shprehje e dy vizioneve të ndryshme për të ardhmen e Amerikës. Qindra mijëra njerëz në një protestë më të madhe, në një manifestim konservator në shkallët e Monumentit të Linkolnit, në të njejtin vend ku 47 vjet më parë Dr. Kingu mbajti fjalimin e tij të famshëm. Ish kandidatja republikane për nënpresidente, Sara Pejlin, ishte folësja kryesore në mitingun e konservatorëve me temë “Të rivendosim nderin”. Ajo tha se e kishte për nder të fliste në të njejtin vend historik si Martin Luter Kingu, i riu. Ai u vra në vitin 1968, pas udhëheqjes së protestave pa dhunë për të drejtat civile. Pejlin tha se ishte gjithashtu krenare për pjesëmarrjen e kaq shumë njerëzve në miting, të cilët kishin mbushur parkun e Uashingtonit deri afër monumetit të Uashingtonit. Ajo tha se nuk fliste si politikane por si nëna e një veterani të luftës në Irak. Prezantuesi konservator i televizionit, Glen Bek, e organizoi mitingun dhe mbajti një fjalim me thirrjen për veprim në emër të zotit, nismës individuale dhe krenarisë kombëtare. Pothuajse gjithë pjesëmarrësit ishin të bardhë. Shumë kishin veshur bluza me mbishkrime që mbështesnin organizime të lëvizjes “Tea party”, e cila është kundër zgjerimit të qeverisë në sektorët jo ushtarakë. Por mitingu i Glen Bekut nuk ishte i vetmi që u organizua duke përqafuar trashëgiminë e Martin Luter Kingut, të riut. Grupe të të drejtave civile marshuan dhe kënduan në një miting rivalizues me moton “Të rrikthejmë ëndërrën” që u zhvillua në një shkollë të mesme të zonës. Klifton Arrington, i cili ishte i panishëm kur Dr. Kingu mbajti fjalimin “Kam një ëndërr” 47 vjet më parë, udhëhoqi një grup marshuesish, anëtatë të grupit me bazë në Nju Xhersi, “Organizata e Popullit për Përparim”. Ai nuk bëri asnjë koment për mitingun tjetër, por një tjetër pjesëmarrës, Tehuti Imhotep, ishte i zëmëruar. Shumë pjesëmarrës në mitingun “Të rikthejmë endërrën” ishin të mendimit se lëvizja “tea party” filloi kundër Barak Obamës, presidentit të parë afrikano-amerikan të Shteteve të Bashkuara. Protestuesit në parkun e Uashingtonit ndritën një pankartë me fjalën “ëndërr” me shigjetë nga Martin Luter Kingu dhe me fjalën “ëndërr e keqe” me shigjetë nga Glen Beku. Ajo shkaktoi reagme dhe debate nga shumë pjesëmarrës që shkonin ose largoheshin nga mitingu “Të rivendosim nderin”. Policia ishte shpërndarë në gjithë qytetin, në gatishmëri për të parandaluar tazira të mundëshme. Disa artistë që kishin ngritur një pikturë gjigande murale të Martin Luter Kingut, të riut thanë se fjalët e Glen Bekut u harruan nga shumë njerëz.